கேள்வி: சமீர் ரிஸ்வி - தொடக்ககால வாழ்க்கை பற்றி விளக்கவும்.
பதில்: சமீர் தனது பதினொன்றாவது வயதில் துடுப்பாட்டம் விளையாடத் தொடங்கினார். இவர் மீரட்டில் உள்ள காந்திபாக் பள்ளியில் தனது தாய்வழி மாமா தங்கீப் அக்தரின் கீழ் துடுப்பாட்டப் பயிற்சி செய்யத் தொடங்கினார். இவர் தனது திறமையால் முன்னாள் இந்தியத் துடுப்பாட்ட வீரர் சுரேஷ் ரைனாவின் கவனத்தைப் பெற்றார். ரெய்னா ரிஸ்வியின் திறமையைக் கண்டறிந்து, அவரை ஊக்குவித்தார். சமீர் முதலில் துவக்க ஆட்டக்காரராக விளையாடினார். சுழற்பந்து வீச்சுக்கு எதிராக இவரது இயல்பான ஆட்டத்தைப் பார்த்த பிறகு இவரின் பயிற்சியாளர் இவரைப் பின்னர் களமிறங்குமாறு வற்புறுத்தினார். இவர் தனது வாழ்க்கையில் மிகவும் தாமதமாக தனது கல்வியைத் தொடங்கியதாகவும், 20 வயதிற்குப் பிறகு தான் பத்தாம் வகுப்புத் தேர்வுகளை முடித்ததாகவும் கூறப்படுகிறது.
கேள்வி: சமீர் ரிஸ்வி - துடுப்பாட்ட வாழ்க்கை பற்றி விளக்கவும்.
பதில்: இவர் 2020 சனவரி 27 அன்று தனது 16 ஆம் வயதில் உத்தரப்பிரதேச துடுப்பாட்ட அணிக்காக ரஞ்சிக் கோப்பையில் அறிமுகமானார். 20 வயதில், உத்தரப் பிரதேச டி20 லீக்கில் கவனம் பெற்றார். இவர் 2023 உத்திரப்பிரதேச இருபது20 லீக்கில் ஒன்பது போட்டிகளில் இரண்டு சதங்கள் உட்பட 455 ஓட்டங்களைக் குவித்தார். இவரது துடுப்பாட்டத் திறமை பல இந்திய பிரீமியர் லீக் அணிகளின் கவனத்தை ஈர்த்தது. இருப்பினும், உத்தரபிரதேசத்தின் 23 வயதுக்குட்பட்ட அணியில் இவரின் பணிகள் காரணமாகப் பயிற்சிகளை இழக்க நேரிட்டது. திசம்பர் 2023 இல், 2024 இந்தியன் பிரீமியர் லீக் போட்டிக்கான ஏலத்தில் சென்னை சூப்பர் கிங்ஸ் அணியால் 8.40 கோடி ரூபாய்க்கு வாங்கப்பட்டார்.